अमरनाथ यात्रा की तैयारियां हुईं पूरी, सुरक्षा के पुख्ता इंतजाम, जम्मू कश्मीर के DGP ने कही ये बात
इस पवित्र यात्रा को लेकर जम्मू कश्मीर के DGP दिलबाग सिंह का भी बयान सामने आया है। उन्होंने कहा कि इस साल की अमरनाथ यात्रा की तैयारियां चल रहीं हैं। इस यात्रा में कितने लोग आएंगे और उनकी सुरक्षा का इंतजाम कैसे होगा, उसकी तैयारी की जा चुकी है।
नई दिल्ली: कोरोना ने बीते 2 सालों में लोगों की जिंदगी पर काफी असर डाला है। लेकिन अब कोरोना से बिगड़े हालात सामान्य हो रहे हैं, जिसकी वजह से आम जनता का जीवन भी सामान्य हो रहा है। इस बीच 30 जून 2022 से एक बार फिर अमरनाथ यात्रा की शुरुआत हो रही है, जो रक्षा बंधन के दिन खत्म होगी। इस बार की अमरनाथ यात्रा पूरे 43 दिनों तक चलेगी। हालांकि इस दौरान यात्रियों को कोविड प्रोटोकॉल का पालन करना होगा। इस पवित्र यात्रा को लेकर जम्मू कश्मीर के DGP दिलबाग सिंह का भी बयान सामने आया है। उन्होंने कहा कि इस साल की अमरनाथ यात्रा की तैयारियां चल रहीं हैं। इस यात्रा में कितने लोग आएंगे और उनकी सुरक्षा का इंतजाम कैसे होगा, उसकी तैयारी की जा चुकी है। डीजीपी ने कहा कि पाकिस्तान कश्मीर में शांति को खतरे में डालने की कोशिश करता है लेकिन पुलिस और सुरक्षाबल आतंकियों से निपटने के लिए तैयार हैं। इस दौरान सिंह ने ये भी कहा कि हवाला का एक ताजा मामला सामने आया है। ये पैसा एक पूर्व मंत्री को दिया जाना था, जिसे आगे देश विरोधी गतिविधियों में इस्तेमाल किया जाना था। हम मामले की जांच कर रहे हैं। बता दें कि दो साल से अमरनाथ यात्रा पर कोरोना की वजह से रोक लगी थी। ऐसे में ये अंदाजा लगाया जा रहा है कि इस साल यात्रा में ज्यादा भीड़ होगी। ऐसे में सुरक्षाबलों को भी काफी चौंकन्ना रहना होगा क्योंकि आतंकी ऐसे ही मौकों की तलाश में होते हैं।